Svetové dedičstvo UNESCOSvetové dedičstvo UNESCO

Satelitná snímka časti Veľkej koralovej bariéry
**Veľká koralová bariéra** (staršie *Veľká útesová bariéra*; nesprávne *Veľký koralový útes, Veľký bariérový útes*; po angl. Great Barrier Reef) je najväčšia sústava koralových útesov a ostrovčekov na Zemi. Skladá sa z 2 900 individuálnych korálových útesov rôznych typov a 900 ostrovov a množstvo lagún. Toto územie pokrýva spolu viac ako 20 tisíc kilometrov štvorcových.

Opis
----

Nachádza sa v Koralovom mori pri severovýchodnom pobreží Queenslandu v Austrálii. Je dlhá približne 2 300 km, široká 2 až 150 km a možno ju vidieť z vesmíru. Dĺžka útesu je približne rovnaká ako celé západné pobrežie USA. Od pobrežia je vzdialená väčšinou 8 – 180 km. ahoj:)

Ekológia
--------

Súčasný korálový útes sa začal formovať pred 6 až 8 tisíc rokmi. Útes je skvelým príkladom biodiverzity a pretrvávajúcej ekologickej a biologickej evolúcie. Miestny ekosystém sa vyvíjal tisíce rokov. Veľké množstvo miestnej fauny a flóry je jedinečnej. Odhaduje sa, že tu žije viac ako 10 tisíc druhov, niektoré sú doteraz nepomenované. Tento koralový útes je najväčšia konštrukcia postavená živými tvormi.

Žije tu šesť druhov morských korytnačiek (*Chelonia mydas, Natator depressus, Lepidochelys livacea, Eretmochelys imbricata, Caretta caretta, Dermochelys coriacea*), štrnásť druhov morských hadov, deväť pozemských hadov a 31 druhov jašterov. Z morských cicavcov je známy dugong morský, delfín čínsky a *Orcaella heinsohni*. Počas migrácie sa tu objavuje vráskavec dlhoplutvý a vráskavec minke.

Zaujímavým živočíchom sú tiež dugongy, alebo takzvané morské kravy.

Postupný zánik
--------------

Od konca 19. storočia sa teplota vody zvyšuje, s čím je spojené tiež aj blednutie koralov. Koraly tak prichádzajú o symbiotické riasy, ktoré im zabezpečujú prirodzenú výživu, bez ktorej vymierajú. Ak by sa však situácia s globálnym otepľovaním zlepšila, koraly majú schopnosť regenerácie. Archivované 2021-04-19 na Wayback Machine

V posledných rokoch však vedci zaznamenali prírastok koralov na dvoch tretinách plochy útesu. Ide o najväčší prírastok za posledných 40 rokov.

Ochrana
-------

V roku 1975 tu vznikla na ploche 347 058 km² rezervácia The Great Barrier Reef Marine Park. V roku 1981 bola zaradená medzi biosférické rezervácie UNESCO. Nachádza sa tu aj viac ako 30 historických vrakov rovnako aj staré majáky. Obidve rezervácie nepokrývajú útesy v Torresovom prielive.

Referencie
----------

1. 1 2  ČEMAN, Róbert. *Neživá príroda*. 1. vyd. Bratislava : MAPA Slovakia Bratislava, 1999. ISBN 80-967723-9-2.
2. ↑  HOPLEY, David; SMITHERS, Scott G.; PARNELL, Kevin. *The Geomorphology of the Great Barrier Reef (Development, Diversity and Change)*. [s.l.] : Cambridge University Press, 2007. 469 s. ISBN 978-1-139-46392-8.
3. 1 2 3 4  BANTING, Erinn. *The Great Barrier Reef (Natural Wonders)*. [s.l.] : [s.n.], 2005. ISBN 1590362721. (po anglicky)
4. ↑   *What is the Great Barrier Reef?* [online]. oceanservice.noaa.gov, [cit. 2018-09-22]. Dostupné online.
5. ↑  KINGSFORD, Mike. *The Great Barrier Reef (Biology, Environment and Management)*. [s.l.] : Springer, 2009. 377 s. ISBN 978-1-4020-8949-7.
6. ↑  R.W. MCCOLL, PH.D.. *Encyclopedia of World Geography*. New York : Facts On File, Inc. 2005. ISBN 978-0-8160-7229-3.

Pozri aj
--------

* Galapágy
* Národný park Komodo
* Península Valdés

Iné projekty
------------

Commons
* Spolupracuj na Commons Commons ponúka multimediálne súbory na tému **Veľká koralová bariéra**

| * z
* d
* u
Austrálske pamiatky na zozname svetového dedičstva UNESCO |
| --- |
| 
* Veľká koralová bariéra
* Národný park Kakadu
* Jazerá Willandra
* Tasmanian Wilderness
* Skupina ostrovov lorda Howa
* Gondwana Rainforests of Australia
* Národný park Uluru-Kata Tjuta
* Wet Tropics of Queensland
* Žraločia zátoka
* Veľký piesočný ostrov
* Náleziská fosílii Riversleigh a Naracoorte
* Heardov ostrov a McDonald Islands
* Macquarie
* Modré vrchy
* Národný park Purnululu
* Royal Exhibition Building a Carlton Gardens v Melbourne
* Budova opery v Sydney
* Austrálske trestanecké osady
* Pobrežie Ningaloo

 | Austrália |